Schlosskirche (Lutherstadt Wittenberg)

Schlosskirche (slottskirken) er en evangelisk kirke i Lutherstadt Wittenberg. Det var på denne kirkens hoveddør at Martin Luther i 1517, angivelig slo opp sine 95 teser. Kirken ble i 1996 oppført på UNESCOs liste over verdens kulturarv.

Historie 
Den første kirken på stedet ble oppført i 1340, og var knyttet til de askaniske hertugenes slott. Ifølge overleveringene, slo Martin Luther sine 95 teser mot avlatshandelen, opp på kirkedøren i 1517. Den såkalte tese-døren vender ut mot slottsplassen. 

Fredrik den vise som var Luthers støttespiller, ble begravet i kirken i 1525. Da opphørte også de private messene i kirken, og den evangeliske gudstjenesten ble innført. Martin Luther ble selv begravet her, 22. februar 1546. I 1560 døde Philip Melanchton i Wittenberg, og ble begravet i slottskirken. I 1760 som var under sjuårskrigen, ble kirken beskutt og satt i brann, og den opprinnelige tese-døren gikk tapt. En ny kirke ble bygget på stedet, og innviet i 1870.

Fra 1885 til 1892 ble kirken og tårnet ombygget i nygotisk stil, til et minnesmerke over reformasjonen. Taket ble renovert 1999-2000, og belagt med fargede taksten, slik det var etter ombyggingen i 1892.

Referanser

Eksterne lenker 
 

Verdensarven i Tyskland
Lutherske kirkebygninger i Tyskland
Tidligere katolske kirker i Tyskland